Bukedde Online - Omusomo gwa Yiiya ssente gwa bwereere leeroOmusomo gwa Yiiya ssente gwa bwereere leeroEbisaanyizo 10 buli galagi by’erina okuba...Abantu beeyiye ku Freedom City mu musomo...Added 13th September 2014OLWALEERO gwe musomo gwa Yiiya Ssente ogwokubiri ogutegekeddwa Bukedde ku Freedom City e Namasuba.Emiryango giggulwawo ku ssaawa 1:00 ey’oku makya, okuyingira kwa bwereere olwo abakugu batandike okusomesa ku ngeri gy’oyinza okukozesaamu ssente entono okufuna amagoba agasinga ng’okola bizinensi n’eBya LAWRENCEKITATTAOLWALEERO gwe musomo gwa Yiiya Ssente ogwokubiri ogutegekeddwa Bukedde ku Freedom City e Namasuba.Emiryango giggulwawo ku ssaawa 1:00 ey’oku makya, okuyingira kwa bwereere olwo abakugu batandike okusomesa ku ngeri gy’oyinza okukozesaamu ssente entono okufuna amagoba agasinga ng’okola bizinensi n’emirimu emirala. Ekirungi nti abataasobole kujja mu musomo, byonna ebinaabaayo byakulagibwa butereevu ku Bukedde Ttivvi n’okuweerezebwa ku Bukedde Fa Mma Embuutikizi olwo ebifaananyi n’ebyogeddwa bifulumire mu lupapula lwa Bukedde okuva enkya ku Ssande.Yusufu Sebayigga ow’e Namugongo agamba: Nze bulijjo emisomo egizze gitegekebwa mbadde ngirabira waka ku ttivvi nga bwe nkola emirimu gyange naye ku luno sisobola kusigala nga sigwetabyemu kuba ku luno baleese omusajja Karim Hirji gwe mbadde nkyasinze okwegomba.Omusomo ogwasooka Muky. Jennifer Musisi yatulaga engeri gye tusobola okwekulaakulanyaamu nga tuli awaka waffe kuba yalaga engeri gye tusobola okulimira mu luggya nga tukozesa emikebe, yatulaga ennyaanya, entula n’ebirala era emisomo gino gikoze kinene okutukulaakulanya.Brenda Nannyonga ow’e Mutundwe akolera mu Kampala ng’atunda ngoye agamba: Nneesunga okufuna amagezi ku ngeri gye nsobola okuyimusa bizinensi yange ne nva ku kutunda engoye entono etuuke ku mutindo ogusuubuza abalala oba oli awo nsobole n’okufuuka nnaggagga kuba nkyali muto era emisomo gino gituyigiriza.Hajj Sulaiman Kalema owa New Best Furniture e Najjanankumbi: Abantu bonna basaanye okukimanya nti okuyiga tekukoma era embeera y’okuyiiya ssente enkyuka buli kadde n’olwekyo omuntu olina okubeera nga weetegekera embeera yonna egwawo. N’olwekyo kisaanye ffenna okweyiwa ku Freedom City mu musomo gwa Yiiya Ssente okukyusa ku mbeera zaffe. Benedict Mukasa ow’e Nakawa: Emisomo gino nzize ngibeeramu okuviira ddala ku gwasooka naye tusaba emisomo gireetebweko mu bifo naffe gye tukolera kuba abantu bangi abagisubwa."#Yiiyassente2 "Abasoma okujjanjaba ebisolo e Makerere babanguddwa okwetandikirawo emirimuNzize kulwanirira bayimbi bannange - Kyagulanyi
